**projektas**

**reg. Nr. T-193**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

 **Dėl Pasvalio rajono savivaldybės tarybos 2021 m. vasario 24 d. sprendimo Nr. T1-24 „Dėl pasvalio rajono savivaldybės 2021 metų biudžeto patvirtinimo“ pakeitimo**

2021 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2021 m. rugpjūčio 25 d. nutarimu Nr. 686 „Dėl lėšų skyrimo iš Lietuvos Respublikos Vyriausybės rezervo“, Lietuvos Respublikos socialinės apsaugos ir darbo ministro 2021 m. birželio 23 d. įsakymu Nr. A1-467 „Dėl lėšų paskirstymo savivaldybėms socialinių paslaugų srities darbuotojų minimaliesiems pareiginės algos pastoviosios dalies koeficientams ir socialinių darbuotojų pareiginės algos pastoviajai daliai didinti, atsižvelgiant į jų turimą kvalifikacinę kategoriją, patvirtinimo“, Lietuvos Respublikos sveikatos apsaugos ministro 2021 m. birželio 30 d. įsakymu Nr. V-1555 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“, Lietuvos Respublikos sveikatos apsaugos ministro 2021 m. rugsėjo 2 d. įsakymu Nr. V-1990 „Dėl lėšų skyrimo asmens sveikatos priežiūros įstaigoms“, Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-496 „Dėl Lietuvos Respublikos socialinės apsaugos ir darbo ministro 2021 m. sausio 13 d. įsakymo Nr. A1-23 „Dėl Lietuvos Respublikos valstybės biudžeto lėšų, skirtų socialinių paslaugų šakos kolektyvinės sutarties įsipareigojimams įgyvendinti, paskirstymo savivaldybėms patvirtinimo“ pakeitimo“, Lietuvos Respublikos vidaus reikalų ministro 2021 m. liepos 8 d. įsakymu Nr. 1V-588 „Dėl Lietuvos Respublikos vidaus reikalų ministro 2021 m. sausio 5 d. įsakymo Nr. 1V-12 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2021 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“, Lietuvos Respublikos švietimo, mokslo ir sporto ministro 2021 m. liepos 12 d. įsakymu Nr. V-1268 „Dėl švietimo, mokslo ir sporto ministro 2021 m. birželio 14 d. įsakymo Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“ pakeitimo“, Lietuvos Respublikos socialinės apsaugos ir darbo ministro 2021 m. rugpjūčio 18 d. įsakymu Nr. A1-608 „Dėl Lietuvos Respublikos socialinės apsaugos ir darbo ministro 2020 m. gruodžio 30 d. įsakymo Nr. A1-1308 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2021 metais paskirstymo savivaldybių administracijoms ir vertinimo kriterijų patvirtinimo“ pakeitimo“, Lietuvos Respublikos susisiekimo ministro 2021 m. liepos 29 d. įsakymu Nr. 3-380 „Dėl kelių priežiūros ir plėtros programos finansavimo lėšų savivaldybių valdomiems vietinės reikšmės keliams paskirstymo 2021 metams sąrašo patvirtinimo“, atsižvelgdama į gautus prašymus, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2021 m. vasario 24 d. sprendimą Nr. T1-24 „Dėl Pasvalio rajono savivaldybės 2021 metų biudžeto patvirtinimo“ (su visais aktualiais pakeitimais):

1. Sprendimo 1.1 punktą išdėstyti taip:

„1.1. Pasvalio rajono savivaldybės biudžeto pajamas: 33219,2 tūkst. Eur (1 priedas)“.

2. Sprendimo 1.2 punktą išdėstyti taip:

„1.2. Pasvalio rajono savivaldybės biudžeto asignavimus 33658,7 Eur, iš jų:“

„1.2.1. 19756,2 tūkst. Eur darbo užmokesčiui“;

„1.2.2. 3242,2 tūkst. Eur turtui įsigyti“;

„1.2.3. 621,3 tūkst. Eur paskolų lėšos investiciniams projektams finansuoti“.

3. Pakeisti sprendimo 1.3 punktu patvirtintus asignavimus pagal asignavimų valdytojus ir juos išdėstyti nauja redakcija (2 priedas).

4. Pakeisti sprendimo 1.4 punktu patvirtintus asignavimus iš specialiųjų tikslinių dotacijų pagal asignavimų valdytojus ir juos išdėstyti nauja redakcija (3 priedas).

5. Pakeisti sprendimo 1.5 punktu patvirtintus asignavimus pagal programas ir juos išdėstyti nauja redakcija (4 priedas).

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Finansų skyriaus vedėja

Dalė Petrėnienė

2021-09-14, tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

 **Dėl Pasvalio rajono savivaldybės tarybos 2021 m. vasario 24 d. sprendimo Nr. T1-24 „Dėl pasvalio rajono savivaldybės 2021 metų biudžeto patvirtinimo“ pakeitimo**

**2021-09-14**

Pasvalys

 **1. Problemos esmė.** Lietuvos Respublikos vietos savivaldos įstatymo16 straipsnio 2 dalies 15 punkte nustatyta, kad išimtinė savivaldybės tarybos kompetencija – Savivaldybės biudžeto tvirtinimas, prireikus – Savivaldybės biudžeto tikslinimas. Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių 28 punkte nurodyta, kad savivaldybė einamaisiais biudžetiniais metais iš valstybės biudžeto asignavimų valdytojams patvirtintų asignavimų gautas lėšas, kurios skiriamos teisės aktuose nustatytoms savivaldybių savarankiškosioms ir valstybinėms (valstybės perduotoms savivaldybėms) funkcijoms atlikti, įtraukia į savivaldybės biudžeto pajamas.

 Lietuvos Respublikos 2021 metų valstybės biudžeto ir savivaldybių biudžetų finansinių rodiklių patvirtinimo įstatymu (su visais aktualiais pakeitimais) pajamos iš Gyventojų pajamų mokesčio didinamos **978,0 tūkst. Eur**, Lietuvos Respublikos Vyriausybės 2021 m. rugpjūčio 25 d. nutarimu Nr. 686 „Dėl lėšų skyrimo iš Lietuvos Respublikos Vyriausybės rezervo“ skirta **13,9 tūkst. Eur** išlaidų,patirtų dėl COVID-19 ligos (koronaviruso infekcijos**)** kompensavimui, Lietuvos Respublikos socialinės apsaugos ir darbo ministro 2021 m. birželio 23 d. įsakymu Nr. A1-467 „Dėl lėšų paskirstymo savivaldybėms socialinių paslaugų srities darbuotojų minimaliems pareiginės algos pastoviosios dalies koeficientams ir socialinių darbuotojų pareiginės algos pastoviajai daliai didinti, atsižvelgiant į jų turimą kvalifikacinę kategoriją, patvirtinimo“ Pasvalio rajono savivaldybei skirta **48,5 tūkst. Eur** , Lietuvos Respublikos sveikatos apsaugos ministro 2021 m. birželio 30 d. įsakymu Nr. V-1555 ir 2021 m. rugsėjo 2 d įsakymu Nr. V-1990 „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugas kompensavimo“ skirta **38,1 tūkst. Eur**, Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-496 „Dėl Lietuvos Respublikos socialinės apsaugos ir darbo ministro 2021 m. sausio 13 d. įsakymo Nr. A1-23 „Dėl Lietuvos Respublikos valstybės biudžeto lėšų, skirtų socialinių paslaugų šakos kolektyvinės sutarties įsipareigojimams įgyvendinti, paskirstymo savivaldybėms patvirtinimo“ pakeitimo“ ankstesniu įsakymu skirtos lėšos mažinamos **4,0 tūkst. Eur**, Lietuvos Respublikos vidaus reikalų ministro 2021 m. liepos 8 d. įsakymu Nr. 1V-588 „Dėl Lietuvos Respublikos vidaus reikalų ministro 2021 m. sausio 5 d. įsakymo Nr. 1V-12 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2021 metų valstybės biudžeto specialiųjų tikslinių dotacijų savivaldybių biudžetams paskirstymo“ pakeitimo“ Pasvalio rajono savivaldybei priešgaisrinės saugos funkcijai papildomai skirta **62,4 tūkst. Eur**, Lietuvos Respublikos švietimo, mokslo ir sporto ministro 2021 m. liepos 12 d. įsakymu Nr. V-1268 „Dėl švietimo, mokslo ir sporto ministro 2021 m. birželio 14 d. įsakymo Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“ pakeitimo“ skirta **9,8 tūkst. Eur**, Lietuvos Respublikos socialinės apsaugos ir darbo ministro 2021 m. rugpjūčio 18 d. įsakymu Nr. A1-608 „Dėl Lietuvos Respublikos socialinės apsaugos ir darbo ministro 2020 m. gruodžio 30 d. įsakymo Nr. A1-1308 Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2021 metais paskirstymo savivaldybių administracijoms ir vertinimo kriterijų patvirtinimo“ pakeitimo“ socialinėms paslaugoms papildomai skirta **349,4 tūkst. Eur**, Lietuvos Respublikos susisiekimo ministro 2021 m. liepos 29 d. įsakymu Nr. 3-380 „Dėl kelių priežiūros ir plėtros programos finansavimo lėšų savivaldybių valdomiems vietinės reikšmės keliams paskirstymo 2021 metams sąrašo patvirtinimo“ Pasvalio rajono savivaldybei papildomai skirta **215,9 tūkst. Eur**.

Projektams, finansuojamiems iš Europos Sąjungos struktūrinių fondų ir valstybės biudžeto lėšų, šių metų birželio–rugpjūčio mėnesius gauta **132,1 tūkst. Eur**, iš jų:

 Pasvalio rajono Raubonių miestelio viešosios infrastruktūros plėtra – 50,0 tūkst. Eur;

 Joniškėlio miesto viešosios infrastruktūros plėtra – 71,5 tūkst. Eur;

 Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas Pasvalio rajone – 0,4 tūkst. Eur;

 Socialinio būsto fondo plėtra – 0,2 tūkst. Eur;

 Pasvalio rajono bendruomeniniai šeimos namai – 10,0 tūkst. Eur.

 **2. Kokios siūlomos naujos teisinio reguliavimo nuostatos ir kokių rezultatų laukiama** Pakeitus ir patikslinus 2021 m. Savivaldybės biudžetą, sprendimas atitiks galiojančius teisės aktus. *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimo finansavimo šaltiniai – papildomas lėšas Savivaldybės biudžetas gaus iš ministerijų ir ES struktūrinių fondų, nurodytų Savivaldybės biudžeto sprendimo projekte. Papildomai pajamos didinamos: 28,2 tūkst. Eur gautos viršplaninės pajamos iš paveldimo turto mokesčio, 2,8 tūkst. Eur gautos viršplaninės lėšos už parduotą materialųjį turtą. 205,3 tūkst. Eur mažinamos planuojamos surinkti pajamos už teikiamas paslaugas, iš jų 201,8 tūkst. Eur Pasvalio sporto mokyklos planuojamos pajamos už baseino ir pirčių paslaugas.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

 PRIDEDAMA:

 1. Lentelė Nr. 1 Pasvalio rajono savivaldybės 2021 metų biudžeto pajamų planas (pokytis);

 2. Lentelė Nr. 2 Planuojamas išlaidų paskirstymas 2021 m. rugsėjo mėn.

Finansų skyriaus vedėja Dalė Petrėnienė